Diari Oficial de la Generalitat Valenciana


Sumari del DOGV 3722, del 03-04-2000 (2000/2391)

RESOLUCIÓ de 25 d'octubre de 1999, del conseller d'Obres Públiques, Urbanisme i Transports, relativa a l'execució de la sentència número 341, de 17 de març de 1992, del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/2391


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 25 d'octubre de 1999, del conseller d'Obres Públiques, Urbanisme i Transports, relativa a l'execució de la sentència número 341, de 17 de març de 1992, del Tribunal Superior de Justícia de la Comunitat Valenciana. [2000/Q2391]
  
La Sala Contenciosa Administrativa del Tribunal Superior de Justícia de la Comunitat Valenciana, Secció Primera, ha vist el recurs número 305/1990, interposat per la procuradora Natividad Saiz Aparicio, en nom i representació del senyor Santiago Guillem Mataix, contra desestimació del recurs de reposició interposat contra la Resolució de 20 de juliol de 1989, de la Conselleria d'Obres Públiques, Urbanisme i Transports, sobre l'aprovació definitiva del projecte d'adaptació i revisió del Pla General d'Ordenació Urbana d'Alcoi, i ha dictat la sentència número 341, de 17 de març de 1992, la part dispositiva de la qual diu així:
  
«Decisió
  
Estimar parcialment la demanda formulada pel Santiago Guillem Mataix contra la Resolució de data 20 de juliol de 1989, del conseller d'Obres Públiques, Urbanisme i Transports de la Generalitat Valenciana (BOP de 22 de juliol de 1989), així com contra l'Acord de data 12 de desembre de 1989, del conseller, dictat en l'expedient RR-62 i 69/89 MS/rm, desestimatòria del recurs de reposició, s'anul·len ambdues resolucions de forma parcial ja que afecten la unitat d'actuació número 2, UAR, i es decreta respecte a aquesta la nul·litat per ser contrària a dret, tot això sense condemna expressa a pagar les costes».
  
Vista la sentència de 28 de setembre de 1998, de la Secció Cinquena del Tribunal Suprem, dictada en el recurs d'apel·lació número 6.924/1992, per la qual s'acorda:
  
«Decisió
  
Que, estimant els recursos d'apel·lació interposats pel lletrat de la Generalitat Valenciana i pel procurador Juan Luis Pérez-Mulet i Suárez, en representació de la Generalitat Valenciana i de l'Ajuntament d'Alcoi, respectivament, hem de revocar i revoquem la sentència apel·lada en el pronunciament en què anul·la els actes impugnats ja que afecten la unitat d'actuació número 2, UAR, i es declaren conformes a dret també en aquest extrem. I, amb desestimació de les pretensions formulades pel procurador José Luis Ferrer Recuero, en representació del senyor Santiago Guillem Mataix, en la seua adhesió al recurs d'apel·lació confirmem la sentència apel·lada, en tota la resta de pronunciaments.
  
No es fa imposició expressa de les costes causades en cap de les dues instàncies».
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus mateixos termes l'expressada sentència ferma dictada en el recurs d'apel·lació número 6.924/1992, de 28 de setembre de 1998, del Tribunal Suprem.
  
València, 25 d'octubre de 1999.- El conseller d'Obres Públiques, Urbanisme i Transports: José Ramón García Antón.